এসএমপির ক্যামেরা নিয়ন্ত্রণ কক্ষ সূত্র জানায়, পুলিশের সাঁড়াশি অভিযানের কারণে সিলেটে হরতাল ও অবরোধের সমর্থনে ২০ দলীয় জোটের কর্মীরা তেমন মিছিল-সমাবেশ করতে পারছেন না। তবে ছাত্রদল ককটেল ঘটিয়ে আতঙ্ক সৃষ্টি করছে। অন্যদিকে শিবির কর্মীরা একের পর এক গাড়িতে অগ্নিসংযোগ করছে। তাদের আক্রমণ থেকে পুলিশও রেহাই পাচ্ছে না। এ অবস্থায় নাশকতাকারীদের শনাক্ত করতে নগরীকে গোপন ক্যামেরায় আওতায় আনা হয়েছে। কোথাও নাশকতা হলে সেখানকার গোপন ক্যামেরার ফুটেজ দেখে চিহ্নিত করা হচ্ছে অপরাধীদের। এরপর নাশকতাকারীদের ছবি নিয়ে চালানো হচ্ছে অভিযান।